ธปท.ตั้งคนนอกดูแลด้านบุคคล
ธปท.ประกาศแต่งตั้ง”ขนิษฐา หงสประภาส”คนนอกเป็นผู้ช่วยผู้ว่าการ ด้านทรัพยากรบุคคล หวังเพิ่มศักยภาพบุคลากร
29 ก.ย. 2554

ธปท.ประกาศแต่งตั้ง”ขนิษฐา หงสประภาส”คนนอกเป็นผู้ช่วยผู้ว่าการ ด้านทรัพยากรบุคคล หวังเพิ่มศักยภาพบุคลากร
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ประกาศแต่งตั้ง นางขนิษฐา หงสประภาส ซึ่งเป็นคนนอกธปท.ที่มาจากภาคเอกชน ที่มีความรู้ความเชี่ยวชาญในงานด้านบุคคลกร โดยเคยผ่านงานในบริษัทเอกชนขนาดใหญ่ ทั้งในและต่างประเทศมาแล้วหลายแห่ง อาทิ เอไอเอ จีอี แคปปิตอล เป็นต้น ให้เป็น ผู้ช่วยผู้ว่าการ สายทรัพยากรบุคคลและพัฒนาองค์กร ตามมติที่ประชุมคณะกรรมการธนาคารแห่งประเทศไทย(กกธ.) ที่มีการประชุมเมื่อเช้าวันที่ 29ก.ย. โดยให้มีผลตั้งแต่วันที่ 1 พ.ย.ปีนี้เป็นต้นไป
ทั้งนี้ สาเหตุที่ธปท. ให้ความสาคัญคัดเลือกคนนอกธปท.มาร่วมงาน เพราะให้ความสำคัญเรื่องบุคคลากรเป็นเรื่องสำคัญ เนื่องจากบุคลากรต้องมาผลักดันกลยุทธ์ ในงานของธปท. ให้บรรลุเป้าหมาย ดังนั้นจึงอยากได้ผู้บริหารที่มีประสบการณ์มาเพิ่มมุมมมองใหม่ๆให้มากขึ้น 
สำหรับนางขนิษฐา สำาเร็จการศึกษาระดับปริญญาตรี ทางการบริหารทรัพยากรบุคคล จากมหาวิทยาลัยในประเทศ ระดับปริญญาโท ในสาขาวิชาเดียวกัน จากประเทศสหรัฐอเมริกา และ มีประสบการณ์ผ่านการทางานในองค์กรภาคเอกชนขนาดใหญ่ ด้านการบริหารทรัพยากรบุคคลหลายแห่งอย่างยาวนานเกือบ 30 ปี